રેરા એકટ અનુસાર પ્રોજેકટની દરેક જાહેરાત, બ્રોશર સહિતના જે જે સ્થળોએ પ્રોજેકટનો પ્રચાર–પ્રસાર કરવામાં આવે ત્યાં ત્યાં તેમજ અન્ય દસ્તાવેજોમાં પણ પ્રોજેકટના રેરા રજિસ્ટ્રેશન નંબર સ્પષ્ટ્ર વાંચી શકાય તે રીતે મોટા અક્ષરોમાં ઉલ્લેખ કરવાનો હોય છે પરંતુ અનેક બિલ્ડર્સ રેરા રજિસ્ટ્રેશન નંબર વાંચી ન શકાય તે રીતે તેમજ આડો, ઉભો કે ઝીણો તેમજ સ્પષ્ટ્ર રીતે ખ્યાલ ન આવે તેવી રીતે લખવા લાગ્યા હોવાની બાબત રેરાના ધ્યાન પર આવતાં આવી હરકતો કરતાં બિલ્ડર્સ પર રેરા ઓથોરિટી દ્રારા બાજનજર રાખવામાં આવી રહી હોવાનું જાણવા મળે છે. સ્પષ્ટ્ર રીતે અને વાંચી ન શકાય તે રીતે પ્રોજેકટનો રેરા રજિસ્ટ્રેશન નંબર લખવો તે પણ દંડનીય બાબત છે તે ઉલ્લેખનીય છે